गुरमेहर ने जो लिखा वह देशहित में नहीं : बबीता
भास्कर संवाददाता | झुंझुनूं / चूरू
गुरमेहरके बयानों पर ट्वीटर पर चल रहे दंगल के बारे में कॉमनवेल्थ गेम्स में फ्री स्टाइल रेसलिंग चैम्पियन रही बबीता फोगाट ने कहा कि बोलने की आजादी सबको है लेकिन देश के हित में। ऐसा कुछ भी बोला / लिखा नहीं जाना चाहिए जो देशहित में हो और लोगों को भी बुरा लगे। डूंडलोद स्थित डूंडलोद पब्लिक स्कूल में बुधवार को इनडोर स्टेडियम के शिलान्यास कार्यक्रम में बबीता ने बतौर मुख्य अतिथि शिरकत की। उन्होंने कहा कि सोशल मीडिया आजकल बहुत प्रभावी हो गया है। इसलिए किसी के बारे में बिना सोचे समझे कुछ भी नहीं लिखना चाहिए।
शहीद कैप्टन मनदीपसिंह की बेटी गुरमेहर द्वारा किए गए ट्वीट के सवाल पर बबीता ने कहा कि गुरमेहर से बस इतना ही कहना है कि उन्हें बोलने की पूरी आजादी है, लेकिन देशहित में बोलें। गुरमेहर ने जो लिखा वह देशहित में नहीं है। गुरमेहर ने बोला था कि उनके पिता काे पाकिस्तान ने नहीं मारा बल्कि वे एक युद्ध में शहीद में हुए थे। लेकिन उनका ऐसा बोलना गलत था। क्योंकि उस वक्त आतंकी पाकिस्तान से आए थे, उन्हें सपोर्ट भी पाकिस्तान ही कर रहा है।
जिसने अपने देश के लिए बलिदान दिया उन्हीं की बेटी इस तरह के बयान दे तो गलत है। हमारे लिए देश सबसे पहले होना चाहिए। हमारे देश पर कोई अंगुली भी उठाए ये बर्दाश्त नहीं होगा। गुरमेहर का ट्वीट मुझे गलत लगा, मुझसे बर्दाश्त नहीं हुआ तो मैंने भी कमेंट कर दिया।
पढ़े लिखे लोग ऐसा बोलते हैं तो मैं अनपढ़ अच्छी हूं
ट्वीटरपर बबीता की पढ़ाई के बारे में उठ रहे सवालों पर उन्होंने कहा, “”लाेगों को लगता होगा कि मैं अनपढ़ हूं। मैं अगर अपने देश के लिए कुछ अच्छा कर रही हूं तो मुझे नहीं लगता कि मैं अनपढ़ हूं। पढ़े लिखे वे लोग जिन्हें देश का नाम रोशन करना चाहिए, वे ही अगर देश के बारे में ऐसा बोल रहे हैं तो वे किस मायने में इंटेलीजेंट हैं। मुझे लगता है कि वे पढ़े लिखे अनपढ़ हैं।’
बातचीत
hin_Deva kas_Deva hin_Deva hin_Deva hin_Deva hin_Deva hin_Deva mag_Deva